Source: https://sukromie.digital/tag/telekomunikacie/
Timestamp: 2019-02-22 15:25:30+00:00
Document Index: 2345826

Matched Legal Cases: ['súd ', '§ 58', '§ 63', '§ 116', '§ 76', 'čl. 13', 'čl. 16', 'čl. 19', 'čl. 22', 'čl. 26', 'čl. 7', 'čl. 10', 'čl. 13', 'čl. 17', 'čl. 8', 'čl. 10', 'čl. 7', 'čl. 8', 'čl. 11', 'čl. 52', '§ 58', '§ 63']

telekomunikácie – súkromie.digital
Značka: telekomunikácie
Plošné uchovávanie údajov pozastavené
24.4.2014 by Tomáš Mičo	Posted in Aktuality, BlogTagged EÚ, Slovensko, telekomunikácie, uchovávanie údajovLeave a comment
Po nedávnom rozhodnutí Súdneho dvora Európskej únie sa ľady pohli aj u nás. Plošné uchovávanie údajov o telekomunikačnej prevádzke má na základe včerajšieho uznesenia Ústavného súdu Slovenskej republiky pozastavenú účinnosť a poslanecký návrh týkajúci sa protiústavnosti častí zákona o elektronických komunikáciách bol prijatý na ďalšie konanie:
Ústavný súd Slovenskej republiky pod vedením predsedníčky Ivetty Macejkovej na neverejnom zasadnutí pléna 23. apríla 2014 rozhodol vo veci vedenej pod sp. zn. PL. ÚS 10/2014 o návrhu skupiny poslancov Národnej rady Slovenskej republiky na začatie konania o súlade § 58 ods. 5 až ods. 7 a § 63 ods. 6 zákona č. 351/2011 Z. z. o elektronických komunikáciách v znení neskorších predpisov, § 116 zákona č. 301/2005 Z. z. Trestného poriadku v znení neskorších predpisov a § 76a ods. 3 zákona Národnej rady Slovenskej republiky č. 171/1993 Z. z. o Policajnom zbore v znení neskorších predpisov s čl. 13 ods. 4, čl. 16 ods. 1, čl. 19 ods. 2 a 3, čl. 22 a čl. 26 Ústavy Slovenskej republiky, čl. 7 ods. 1, čl. 10 ods. 2 a 3, čl. 13 a čl. 17 Listiny základných práv a slobôd, čl. 8 a čl. 10 Dohovoru o ochrane ľudských práv a základných slobôd a čl. 7, čl. 8, čl. 11 a čl. 52 ods. 1 Charty základných práv Európskej únie uznesením takto:
Návrh skupiny poslancov Národnej rady Slovenskej republiky prijíma na ďalšie konanie. Pozastavuje účinnosť § 58 ods. 5 až ods. 7 a § 63 ods. 6 zákona č. 351/2011 Z. z. o elektronických komunikáciách v znení neskorších predpisov.
Revízia uchovávania prevádzkových údajov telekomunikačnej prevádzky
3.1.2011 by Tomáš Mičo	Posted in BlogTagged ochrana osobných údajov, Slovensko, telekomunikácie, uchovávanie údajovLeave a comment
Axel (Bits of Freedom, NL), Katarzyna (Panoptykon Foundation, PL), Patrick and Ralf (AK Vorrat, DE) vysvetľujú prečo je rok 2011 rozhodujúcim rokov v boji proti uchovávaniu údajov a všeobecnému monitorovaniu. Európska Komisia plánuje zverejniť hodnotenie Smernice o uchovávaní prevádzkových údajov a bitka PR a lobbyingu už začala. V nasledujúcich 6 mesiacoch sa objaví legislatívny návrh Komisie, ktorý bude revidovať Smernicu o ochovávaní údajov. Rečníci poskytnú úplný obraz o súčasnom stave, o tom čo sa deje v Bruseli, čo sa už urobilo, ale aj o tom, ako môžete pomôcť.
Pozrite si video nahrané počas prezentácie 27. decembra 2010 (60 min.) ANGL. JAZ.
http://bit.ly/hNHG7a
Ďalšie informácie opäť v ANGL. JAZ. o stave uchovávania telekomunikačných prevádzkových údajov na Slovensku nájdete aj na stránke:
http://husovec.blogspot.com/2010/10/data-retention-status-quo-in-slovakia.htmla v slovenčine sa viac dočítate v podaní na Generálnu prokuratúru, ktoré má na svedomí EISI – European Information Society Institute o.z.
Podanie Na Generalnu Prokuraturu